CELEX: 62017CN0563
Language: et
Date: 2017-09-25 00:00:00
Title: Kohtuasi C-563/17: Eelotsusetaotlus, mille on esitanud Supremo Tribunal Administrativo (Portugal) 25. septembril 2017 – Associação Peço a Palavra jt versus Conselho de Ministros

11.12.2017   
            
            
               ET
            
            
               Euroopa Liidu Teataja
            
            
               C 424/22
            
         Eelotsusetaotlus, mille on esitanud Supremo Tribunal Administrativo (Portugal) 25. septembril 2017 – Associação Peço a Palavra jt versus Conselho de Ministros
   (Kohtuasi C-563/17)
   (2017/C 424/32)
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Kaebajad: Associação Peço a Palavra, João Carlos Constantino Pereira Osório, Maria Clara Marques Pires Sarmento Franco, Sofia da Silva Santos Arauz ja Maria João Galhardas Fitas
   
      Vastustaja: Conselho de Ministros
   
      Teised menetluspooled: PARPÚBLICA — Participações Públicas, SGPS, SA ja TAP, SGPS, SA
   
      Eelotsuse küsimused
   
   
            
               1.
            
            
               Kas liidu õigusega ja täpsemalt ELTL artiklitega 49 ja 54 ning nendes sätestatud põhimõtetega on vastuolus, et riigi kapitaliga äriühingu – mille põhitegevusala on lennutransport – aktsiakapitali kaudse taaserastamisprotsessi menetluse raames on seda menetlust reguleerivates dokumentides sätestatud potentsiaalsete investorite ostupakkumiste ja lepingu sõlmimise esemeks olevate pakkumuste väljavalimise kriteeriumiks nõue, et nimetatud äriühingu registrijärgne asukoht ja juhtimiskeskus peab jääma sellesse liikmesriiki, kus see äriühing on asutatud?
            
         
            
               2.
            
            
               Kas liidu õigusega ja täpsemalt ELTL artiklitega 56 ja 57 ning nendes sätestatud põhimõtetega, nagu ka diskrimineerimiskeelu, proportsionaalsuse ja vajalikkuse põhimõtetega on vastuolus, et nimetatud äriühingu aktsiakapitali kaudse taaserastamisprotsessi menetluses on seda menetlust reguleerivates dokumentides sätestatud potentsiaalsete investorite ostupakkumiste ja lepingu sõlmimise esemeks olevate pakkumuste väljavalimise kriteeriumiks nõue, et omandav üksus peab täitma avaliku teenindamise kohustusi?
            
         
            
               3.
            
            
               Kas liidu õigusega ja täpsemalt ELTL artiklitega 56 ja 57 ning nendes sätestatud põhimõtetega on vastuolus, et nimetatud äriühingu aktsiakapitali kaudse taaserastamisprotsessi menetluses on seda menetlust reguleerivates dokumentides sätestatud potentsiaalsete investorite ostupakkumiste ja lepingu sõlmimise esemeks olevate pakkumuste väljavalimise kriteeriumiks nõue, et omandav üksus peab säilitama praeguse tegevuskeskuse (hub) riigis ja seda arendama?
            
         
            
               4.
            
            
               Kas nimetatud äriühingu tegevust ja seda arvesse võttes, et selle aktsiakapitali üleandmiseks toimub taaserastamismenetlus, tuleb niisugust tegevust lugeda teenuseks siseturul, mille suhtes kehtib direktiiv 2006/123/EÜ (1), kui esineb nimetatud direktiivi artikli 2 lõike 2 punktis d ette nähtud erand transpordi valdkonna teenuste kohta? Kas sellisel juhul kohaldatakse nimetatud direktiivi ka sellele menetlusele?
            
         
            
               5.
            
            
               Kui vastus neljandale küsimusele on jaatav, siis kas nimetatud direktiivi artiklitega 16 ja 17 on lubatud, et nimetatud äriühingu aktsiakapitali kaudse taaserastamisprotsessi menetluses on seda menetlust reguleerivates dokumentides sätestatud potentsiaalsete investorite ostupakkumiste ja lepingu sõlmimise esemeks olevate pakkumuste väljavalimise kriteeriumiks nõue, et omandav üksus peab täitma avaliku teenindamise kohustusi?
            
         
            
               6.
            
            
               Kui vastus neljandale küsimusele on jaatav, siis kas nimetatud direktiivi artiklitega 16 ja 17 on lubatud, et nimetatud äriühingu aktsiakapitali kaudse taaserastamisprotsessi menetluses on seda menetlust reguleerivates dokumentides sätestatud potentsiaalsete investorite ostupakkumiste ja lepingu sõlmimise esemeks olevate pakkumuste väljavalimise kriteeriumiks nõue, et omandav üksus peab säilitama praeguse tegevuskeskuse (hub) riigis ja seda arendama?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT 2006, L 376, lk 36).